Пол Верлен
Есенна песен

Превод от френски: Гео Милев, 1922

chitanka.info

Цигулките есенни,

        болно унесени

                в бавен тон,

        раняват сърцето ми

        с болки неведоми,

                болка и стон.

И сам посред слепий ден,

        бледен и трепетен,

                чувам: бий час —

и чезна сред спомени

        глухи, бездомни, и

                плача тогаз.

А злобният вятър ме

        носи и мята ме

                с яростен вой —

        далеч в кръговърти, тъй

                както и мъртвия

        лист, без покой.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.